[{"text_idx": "#000004", "text": "Ein cwrs preswyl haf uwch i aelodau OBA sy\u2019n dangos y potensial mwyaf, neu\u2019r rhai sy\u2019n ystyried dilyn gyrfa yn y celfyddydau perfformio."}, {"text_idx": "#000005", "text": "Rydym yn cynnal clyweliadau blynyddol i unrhyw rai sydd eisoes yng Ngho\u0302r Only Boys Aloud sydd a\u0302 diddordeb mewn ymuno ag Academi OBA ac sydd rhwng 16 ac 19 oed."}, {"text_idx": "#000006", "text": "Bob blwyddyn, mae 32 o ymgeiswyr llwyddiannus yn derbyn un o\u2019r lleoedd hynod boblogaidd ar y cwrs preswyl unigryw hwn. Bydd y criw dethol lwcus yn derbyn hyfforddiant cerddorol cyffredinol fel grw\u0302p, gwersi canu unigol a hyfforddiant canu uwch gan hyfforddwyr proffesiynol, ynghyd a\u0302 pherffeithio repertoire arferol OBA."}, {"text_idx": "#000007", "text": "Mae angen i fechgyn sy\u2019n ymwneud a\u0302\u2019r Academi fod yn barod am flwyddyn galendr brysur \u2013 nid yn unig y bydd yn rhaid iddyn nhw sicrhau presenoldeb llawn yn eu hymarferion OBA arferol, ond ymrwymo hefyd i wythnos o gwrs preswyl i fireinio eu sgiliau lleisiol a chynnal ymarfer grw\u0302p dwys."}, {"text_idx": "#000008", "text": "Rydym yn rhyfeddol o ddiolchgar i Sefydliad Mosawi am eu cymorth uniongyrchol i raglen Academi OBA."}, {"text_idx": "#000010", "text": "Mae co\u0302r yr Academi yn perfformio repertoire mwy heriol mewn amrywiaeth ehangach o ieithoedd ac arddulliau cerddorol ac yn cynnig hyfforddiant mwy uchelgeisiol o ansawdd uwch i\u2019r bechgyn mwyaf dawnus a phenderfynol."}, {"text_idx": "#000011", "text": "Bydd gan fechgyn yr Academi nifer fwy o berfformiadau cyhoeddus uchel eu proffil drwy gydol y flwyddyn, a mwy o gyfrifoldeb i gynrychioli brand Aloud mewn ffordd gadarnhaol."}, {"text_idx": "#000012", "text": "Aeth llawer o gyn-aelodau\u2019r Academi ymlaen i astudio mewn Colegau Cerdd a Conservatoires ledled y wlad."}, {"text_idx": "#000013", "text": "Ymunwch ag Only Boys Aloud"}, {"text_idx": "#000014", "text": "Dewch draw i\u2019n hymarfer nesaf i brofi sut beth yw bod yn rhan o OBA. Rydym ni\u2019n groesawgar, yn gyfeillgar ac yn hamddenol, ac wastad wrth ein bodd o weld wynebau newydd, felly beth am roi cynnig ar sesiwn i weld a yw at eich dant chi?"}, {"text_idx": "#000018", "text": "Helpwch i gadw'r gerddoriaeth yn fyw"}, {"text_idx": "#000019", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000020", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}]